CELEX: 62013FN0005
Language: fi
Date: 2013-01-15 00:00:00
Title: Asia F-5/13: Kanne 15.1.2013 — ZZ v. komissio

27.4.2013   
            
            
               FI
            
            
               Euroopan unionin virallinen lehti
            
            
               C 123/29
            
         Kanne 15.1.2013 — ZZ v. komissio
   (Asia F-5/13)
   2013/C 123/51
   Oikeudenkäyntikieli: englanti
   
      Asianosaiset
   
   
      Kantaja: ZZ (edustajat: asianajajat J. Grayston, G. Pandey ja M. Gambardella)
   
      Vastaaja: komissio
   
      Oikeusriidan kohde ja kuvaus
   
   Sen päätöksen kumoaminen, jolla kantaja jätettiin merkitsemättä kilpailun EPSO/AD/205/10 varallaololuetteloon
   
      Vaatimukset
   
   
               —
            
            
               On kumottava valintalautakunnan ja Euroopan unionin henkilöstövalintatoimiston (jäljempänä EPSO) 9.3.2012 tekemä päätös, joka annettiin tiedoksi EPSOn nimissä ja jossa vahvistettiin, ettei kantajan nimi sisälly varallaololuetteloon (EPSOn kilpailu EPSO/AD/205/10 (tulliala)), sekä joka annettiin kantajalle vastauksena hänen esittämäänsä pyyntöön, joka koski päättelykykyä mittaavien kokeiden uudelleentarkastelua
            
         
               —
            
            
               on kumottava valintalautakunnan ja EPSOn 23.12.2011 tekemä päätös, joka annettiin tiedoksi EPSOn nimissä ja jossa kantajalle ilmoitettiin, ettei hänen nimeään ollut merkitty ns. varallaololuetteloon (menestyneiden ehdokkaiden tietokantaan), koska hän ei ollut läpäissyt riittävää määrää päättelykykyä mittaavista kokeista
            
         
               —
            
            
               on kumottava EPSOn ja valintalautakunnan implisiittinen päätös — jota ei koskaan annettu kantajalle tiedoksi — olla antamatta kantajalle tieto hänen 31.12.2011 päivätyssä kirjeessään (uudelleentarkastelua koskeva pyyntö) tutustuttavaksi pyytämistään asiakirjoista
            
         
               —
            
            
               on kumottava EPSOn implisiittinen päätös hylätä kantajan Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla tekemä valitus
            
         
               —
            
            
               on kumottava 28.10.2010 ilmestyneessä virallisessa lehdessä EUVL C 292 A/1 julkaistu EPSOn kilpailujulistus EPSO/AD/205/10 (tulliala)
            
         
               —
            
            
               on kumottava kokonaisuudessaan 27.1.2012 ilmestyneessä virallisessa lehdessä EUVL C 22 julkaistu ”kilpailun EPSO/AD/205/10 (tulliala) varallaololuettelo”.
            
         
               —
            
            
               komissio on velvoitettava korvaamaan kantajan oikeudenkäyntikulut.